Mokytojų tarybos posėdžio

2014 m. birželio 5 d. protokolo Nr. P1-1

9 priedas

**KLAIPĖDOS R. PRIEKULĖS VAIKŲ LOPŠELIO-DARŽELIO**

**2013–2014 MOKSLO METŲ VIDAUS AUDITO ATASKAITOS IŠVADOS IR REKOMENDACIJOS VEIKLAI TOBULINTI**

**I. Trumpa mokyklos charakteristika**

Įstaigos pavadinimas: Klaipėdos r. Priekulės vaikų lopšelis-darželis

Adresas: Lietuvininkų g. 11, LT-96341, Priekulė

Lopšelio-darželio vadovas – direktorė Irena Skrabienė, III vadybinė kategorija

Lopšelis-darželis vykdo neformaliojo švietimo programą. Ikimokyklinis ugdymas įstaigoje organizuojamas vadovaujantis lopšelio-darželio sukurta „2011-2012-2013-2014 m. m. ikimokyklinio ugdymo programa“.

Lopšelis-darželis dalyvauja tarptautinėje vaikų socialinių įgūdžių ugdymo programoje „Zipio draugai“. Nuo 2005 m. dalyvaujame respublikinėje ikimokyklinių įstaigų darbuotojų asociacijos „Sveikatos želmenėliai“ veikloje, nuo 2006 m. vykdome projektą „V. Šerborne judesio vystymo metodas ir jo taikymas praktikoje“. Nuo 2013 m. gruodžio mėnesio esame „Mažojo Princo fondo“ iniciatyvos „Visa Lietuva skaito vaikams“ edukacinės programos „Skaitantys vaikų darželiai“ dalyvis.

Ugdymas vyksta septyniose ugdymo grupėse: 1 – ankstyvojo amžiaus grupė, 6 – ikimokyklinio ugdymo grupės. Lopšelyje-darželyje ugdomi 136 vaikai.

Finansiniai ištekliai: 2013 metais įstaigos biudžietą sudarė 1152,8 tūkst. Lt finansavimas. Iš jų savivaldybės biudžeto – 581,1 tūkst. Lt, specialiųjų programų lėšos – 147,8 tūkst. LT, moksleivio krepšelio lėšos – 360,9 tūkst. Lt, paramos lėšos 63 tūkst. Lt.

Lopšelyje-darželyje dirba 17 pedagogų (dirbančių pirmaeilėse ir antraeilėse pareigose). Darželiui vadovauja direktorė, už ugdymą atsakinga direktoriaus pavaduotoja ugdymui. 10 pedagogų turi vyr. auklėtojos kvalifikaciją, 3 pedagogai neatestuoti. Už meninę veiklą atsakingas meninio ugdymo pedagogas, vaikų sveikata ir maitinimo organizavimu rūpinasi visuomenės sveikatos priežiūros specialistė.

**II. Mokslo metų tikslas ir uždaviniai, prioritetai**

**Tikslas** – plėtoti darželio ir šeimos partnerystę, stiprinti vaikų sveikatą, skatinti kūrybiškumą ir užtikrinti kokybišką, visapusišką ugdymą.

**Uždaviniai:**

1. Siekti ugdymo turinio kokybės ir tęstinumo kasdienės veiklos planavime.
2. Stiprinti pagalbą ir paramą šeimai, taikant bendradarbiavimo būdus ir formas.
3. Plėtoti ugdytinių kompetencijų raišką, formuoti sveikos ir saugios gyvensenos įgūdžius.

**Prioritetai:**

1. Sveikatos saugojimas ir stiprinimas.
2. Bendradarbiavimas su šeima.

2013–2014 m. m. veiklos kokybės įsivertinimas atliktas vadovaujantis Klaipėdos rajono savivaldybės administracijos Švietimo skyriaus vedėjo patvirtintu „Neformaliojo švietimo mokyklos veiklos kokybės įsivertinimo rekomendacijų aprašu“ (2013-09-17 Nr. V-61).

**III. Įstaigos veiklos kokybės įsivertinimas vyko šiais etapais:**

1. etapas – pasirengimas įsivertinti.
2. etapas – „Platusis“ įsivertinimas;
3. etapas – pasirinktos srities pagalbinio rodiklio giluminis nagrinėjimas ir įsivertinimas.
4. etapas – atsiskaitymas apie atliktas vertinimo procedūras ir informavimas apie gautas išvadas.
5. etapas – rezultatų panaudojimas tolesnės veiklos tobulinimui planuoti.

**IV. „Plačiojo“ audito rezultatai**

1 lentelė

|  |  |  |  |  |  |  |
| --- | --- | --- | --- | --- | --- | --- |
| **Mokyklos veiklos kokybės įsivertinimas naudojant keturių lygių skalę** | | | | | | |
| **Veiklos sritys** | | **Veiklos rodikliai** | | **Pagalbiniai rodikliai** | | **Giluminiam auditui atlikti pasirinkti veiklos rodikliai** (veiklos problemos) |
| Geriausiai įsivertintos veiklos sritys | Silpniausiai įsivertintos veiklos sritys | Geriausiai įsivertintos veiklos temos | Silpniausiai įsivertintos veiklos temos | Stipriausi veiklos rodikliai | Silpniausi veiklos rodikliai |
| *1* | *2* | *3* | *4* | *5* | *6* | *7* |
| 5. IUM valdymas  4. Parama ir pagalba šeimai | 1. IUM kultūra | 5.4. Materialinių išteklių valdymas  4.2. Vaiko poreikių tenkinimas | 1.1. Etosas | 5.4.2. Patalpų naudojimas  4.2.4. Vaiko sveikatos stiprinimas | 1.1.2. IUM mikroklimatas | **1.1.2. IUM mikroklimatas** |

**V. Pasirinktos vertinimo sritys „Giluminiam“ auditui atlikti**

2 lentelė

|  |  |  |
| --- | --- | --- |
| **Veiklos sritis** | **Veiklos rodikliai** | **Tirti pagalbiniai rodikliai** |
| 1. IUM kultūra | 1.1. Etosas | 1.1.2. IUM mikroklimatas |

**VI. Išvados**

3 lentelė

|  |  |
| --- | --- |
| **Veiklos privalumai** | **Veiklos trūkumai** |
| Ištyrus pagalbinį rodiklį – 1.1.2. IUM mikroklimatas galima teigti, kad įstaigos bendruomenė labai gerai vertina sukurtą fizinę įstaigos aplinką (grupės ir lauko). Edukacinė aplinka skatina ugdymąsi ir pasitikėjimą savimi. Dauguma bendruomenės narių teigia, kad socialinė aplinka skatina bendravimą ir gerus tarpusavio santykius. Tėvai yra patenkinti, kad jų vaikai ugdomi šioje įstaigoje.  Didelė dalis bendruomenės narių sulaukia pagalbos dalijantis patirtimi, taikant naujas priemones darbe. | Apklausus įstaigos bendruomenę ar įstaigoje vyrauja šilta emocinė aplinka, tėvelių teigimu ji yra, tačiau keletas darbuotojų tik iš dalies sutinka, kad emocinė aplinka yra šilta.  Dalis įstaigos darbuotojų jaučiasi saugūs, įvertinti ir pripažinti. Nedidelė dalis taip jaučiasi tik iš dalies. |

**VII. Tobulinti pasirinkti veiklos aspektai (nurodyti pagalbinius rodiklius) ir rekomendacijos planuojant 2014–2015 m. m. įstaigos veiklą.**

Išanalizavus 1.1.2. pagalbinį rodiklį, 2014−2015 m. m. pasirinkta tobulinti įstaigos mikroklimatą.

Rekomendacijos veiklai tobulinti:

1. Ieškoti naujų, patrauklių būdų ir formų stiprinant socialinę aplinką, kuri skatintų bendravimą ir gerus tarpusavio santykius.

2. Organizuoti specialistų (psichologų) kursus, pokalbius, diskusijas mikroklimato gerinimui.

3. Nematerialinėmis priemonėmis motyvuoti darbuotojus, skatinti dalyvauti įstaigos veikloje.

4. Sudaryti bendruomenei galimybes įsivertinti savo kompetencijas.

5. Organizuojant bendrus renginius skatinti įstaigos bendruomeniškumą, užtikrinti saugų, partneryste grįstą pedagogų bendravimą ir bendradarbiavimą.

Audito grupės vadovė \_\_\_\_\_\_\_\_\_\_\_\_ **Giedrė Bakienė**

(parašas)